
CONSILIUL  JUDEŢEAN

HOTĂRÂRE 
 privind aprobarea Actului constitutiv, Statutului și 
cotei de participare financiară la constituirea 
Asociației „Produs în Bistrița-Năsăud”
Consiliul Județean Bistrița-Năsăud, întrunit în ședință ordinară, în prezenta președintelui și a 27 consilieri județeni;

 
Având în vedere:
  
-  expunerea de motive nr. IX/11450 din 14 august 2014 a Președintelui Consiliului Județean Bistrița-Năsăud;

- raportul nr. IIIA/11454 din 14 august 2014 al Direcției dezvoltare durabilă;
- Hotărârea Consiliului Județean Bistrița-Năsăud nr. 100 din 25 iulie 2014 privind acordul de principiu al Consiliului Județean de asociere a Județului Bistrița-Năsăud pentru constituirea Asociației „Produs în Bistrița-Năsăud”;

- Hotărârea Consiliului Județean Bistrița-Năsăud nr. 84 din 15 iulie 2014 privind rectificarea bugetului propriu al Consiliului Județean Bistrița-Năsăud din luna iulie 2014;


- dovada disponibilității denumirii nr. 136580 eliberată de Ministerul Justiției la data de 23.06.2014, pentru denumirea propusă de Asociația „Produs în Bistrița-Năsăud“;

- adresa nr. 4145 din 25 iulie 2014 primită de la Primăria comunei Lechința prin care se exprimă acordul de principiu cu privire la participarea la înființarea Asociației „Produs în Bistrița-Năsăud”, înregistrată la Consiliul Judeţean Bistriţa-Năsăud nr. IIIA/10629 din 28.07.2014;

- adresa nr. 807 din 29 iulie 2014 primită de la Complexul Muzeal Bistrița-Năsăud prin care se exprimă acordul cu privire la participarea la înființarea Asociației „Produs în Bistrița-Năsăud”, înregistrată la Consiliul Judeţean Bistriţa-Năsăud nr. IIIA/10755 din 30.07.2014;

- adresa nr. 536 din 8 august 2014 primită de la Centrul Județean pentru Cultură Bistrița-Năsăud prin care se exprimă acordul cu privire la participarea la înființarea Asociației „Produs în Bistrița-Năsăud”, înregistrată la Consiliul Judeţean Bistriţa-Năsăud nr. IIIA/11256 din 08.08.2014;


- adresa nr. 61562 din 11 august 2014 primită de la Primăria municipiului Bistriţa prin care se exprimă acordul cu privire la participarea la înființarea Asociației „Produs în Bistrița-Năsăud”, înregistrată la Consiliul Judeţean Bistriţa-Năsăud nr. IX/11481 din 14.08.2014;


-  prevederile Ordonanței Guvernului nr. 26/2000 cu privire la asociații și fundații, cu modificările și completările ulterioare;
- prevederile art. 35, alin. (3) și alin. (6) din Legea nr. 273/2006 privind finanțele publice locale, cu modificările și completările ulterioare;
- raportul nr. IB/12110 din 28.08.2014 al Comisiei de urbanism;

- raportul nr. IB/12111 din 28.08.2014 al Comisiei de administraţie; 

- raportul nr. IB/12112 din 28.08.2014 al Comisiei economice;

- raportul nr. IB/12113 din 28.08.2014 al Comisiei de cultură.

     
În temeiul dispozițiilor art. 91, alin.(1) lit.b) și e) și alin.(6) lit. a), alin. (1), art. 97, art. 98 și art. 115 alin.(1) lit.c) din Legea nr. 215/2001 privind administrația publică locală, republicată, cu modificările și completările ulterioare,
HOTĂRĂŞTE:
Art.1. Se aprobă constituirea Asociației „Produs în Bistrița-Năsăud” în vederea protejării și promovării producătorilor și produselor din județul Bistrița-Năsăud.
Art.2. Se aprobă participarea județului Bistrița-Năsăud ca membru fondator la constituirea Asociației „Produs în Bistrița-Năsăud”.  
Art.3. Se aprobă forma cadru a Actului constitutiv și a Statutului Asociației „Produs în Bistrița-Năsăud”, conform Anexei nr. 1 și Anexei nr. 2, care fac parte integrantă din prezenta hotărâre.
Art.4. Se aprobă participarea Județului Bistrița-Năsăud cu suma de 300 lei, reprezentând aportul Județului Bistrița-Năsăud la constituirea patrimoniului inițial al Asociației.
Art.5. Se împuternicește Președintele Consiliului Județean Bistrița-Năsăud să semneze în numele și pentru Județul Bistrița-Năsăud, Actul constitutiv și Statutul Asociației „Produs în Bistrița-Năsăud”. 
Art.6. Se împuternicește domnul Borgovan Paul-Ioan, consilier superior în cadrul Compartimentului management proiecte din cadrul Direcției dezvoltare durabilă, să îndeplinească procedurile prevăzute de lege pentru înregistrarea Asociației la Registrul asociațiilor și fundațiilor de pe lângă grefa Judecătoriei Bistrița.
Art.7. Prezenta hotărâre  a  fost  adoptată  cu  un  număr de 27 voturi « pentru ».
Art.8. Cu ducerea la îndeplinire și punerea în aplicare a prevederilor prezentei hotărâri se încredințează Președintele Consiliului Județean Emil Radu Moldovan, Direcția dezvoltare durabilă şi Direcția economică.
Art.9. Prezenta hotărâre se comunică de către Serviciul administrație și relații publice cu:
· Preşedintele Consiliului Judeţean Bistriţa-Năsăud;

· Direcţia administraţie locală;
· Direcția dezvoltare durabilă;
· Direcția economică;
· Domnul Borgovan Paul-Ioan;
· Instituția Prefectului județul Bistrița-Năsăud.
PREŞEDINTE,
EMIL RADU MOLDOVAN

Contrasemnează:



SECRETARUL JUDEŢULUI,


    IOSIF REDL

